Diari Oficial de la Generalitat Valenciana


Sumari del DOGV 6894, del 02-11-2012 (2012/10603)

RESOLUCIÓ de 29 d'octubre de 2012, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació del conveni marc de col·laboració entre la Universitat de València-Estudi General i l'Institut Superior d'Ensenyances Artístiques de la Comunitat Valenciana (ISEACV).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10431


Data del document
:   29-10-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 29 d'octubre de 2012, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació del conveni marc de col·laboració entre la Universitat de València-Estudi General i l'Institut Superior d'Ensenyances Artístiques de la Comunitat Valenciana (ISEACV). [2012/10889]  
La Universitat de València-Estudi General i l'Institut Superior d'Ensenyances Artístiques de la Comunitat Valenciana (ISEACV) han subscrit, després de la tramitació prèvia reglamentària, l'1 de juny de 2012, un conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 735/2012, i que figura com a annex d'esta resolució.  
  
Valencia, 29 d'octubre de 2012.- La directora general del Secretariat del Consell i Relacions amb Les Corts: Mª Teresa Lleó Alonso.  
  
Conveni marc de col·laborció entre la Universitat de València - Estudi General i l'Institut Superior d'Ensenyances Artístiques de la Comunitat Valenciana (ISEACV)  
  
València, 1 de juny de 2012  
  
Reunits  
D'una part, Esteban Morcillo Sánchez, rector de la Universitat de València-Estudi General, en nom i representació d'esta, amb domicili en l'avinguda Blasco Ibáñez, 13, 46408 València, en exercici de les competències que a este efecte li reconeixen la Llei Orgànica 6/2001, de 21 de desembre, d'Universitats, els Estatuts d'esta universitat, aprovats pel Decret 128/2004, de 30 de juliol, del Consell de la Generalitat (DOCV 03.08.2004), i el Decret 49/2010, de 26 de març, relatiu al seu nomenament.  
D'una altra part, María José Catalá Verdet, consellera d'Educació, Formació i Ocupació en qualitat de presidenta de l'Institut Superior d'Ensenyances Artístiques de la Comunitat Valenciana (d'ara en avant, ISEACV), actuant segons les funcions establides en l'article 6, apartats 1 i 2.c, de la Llei 8/2007, de 2 de març, de la Generalitat, d'Ordenació de Centres Superiors d'Ensenyances Artístiques i de la Creació de l'Institut Superior d'Ensenyances Artístiques de la Comunitat Valenciana (DOCV núm. 5466, de 08.03.2007), i l'article 48, apartat 2.b, dels Estatuts de l'ISEACV, aprovats per mitjà del Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques de la Comunitat Valenciana (DOCV núm. 6037, de 17.06.2009) i facultat per a este acte per acord del Consell de data 30 de març de 2012.  
  
Manifesten  
Primer. Que la Universitat de València-Estudi General, d'acord amb el que disposa l'article 3 dels seus estatuts, es configura com un servici públic dirigit a «[?]impartir les ensenyances necessàries per a la formació dels estudiants, la preparació per a l'exercici d'activitats professionals o artístiques i l'obtenció, si és el cas, dels títols acadèmics corresponents, així com per a l'actualització permanent del coneixement i de la formació del seu personal i del professorat de tots els nivells d'ensenyança. La Universitat de València-Estudi General fomenta la investigació, tant bàsica com aplicada, i el desenrotllament científic i tecnològic. Així mateix, amb les garanties de racionalitat i universalitat que li són pròpies, és una institució difusora de cultura en el si de la societat. La Universitat de València-Estudi General facilita, estimula i acull les activitats intel·lectuals i crítiques en tots els camps de la cultura i del coneixement.»  
  
Segon. L'ISEACV, dins de la seua missió d'impulsar les ensenyances artístiques en la Comunitat Valenciana i d'acord amb el que disposa la Llei 8/2007, de 2 de març, de la Generalitat, d'Ordenació de Centres Superiors d'Ensenyances Artístiques i de la Creació de l'Institut Superior d'Ensenyances Artístiques de la Comunitat Valenciana, té com un dels seus objectius l'establiment de fórmules de col·laboració amb les universitats valencianes, i d'altres àmbits geogràfics, i amb altres centres superiors d'ensenyances artístiques, i, en especial, en el marc de l'Espai Europeu d'Educació Superior. Així mateix, té com una de les seues funcions potenciar i difondre les ensenyances artístiques dins i fora de la Comunitat Valenciana.  
  
Tercer. Per tot això, ambdós institucions manifesten el seu interés comú a participar de manera activa en la programació d'activitats docents i d'investigació sobre la música, les arts escèniques, la ceràmica, el disseny i la conservació i restauració de béns culturals, creant una via estable de col·laboració respecte d'això. A fi de regular les condicions de la dita col·laboració, els compareixents subscriuen el present conveni marc, d'acord amb les següents  
  
Clàusules  
  
Primera. Finalitat del conveni marc de col·laboració   
Per mitjà del present conveni marc, la Universitat de València-Estudi General i l'ISEACV establixen el marc general de col·laboració entre les dites institucions a fi d'impulsar i coordinar la posada en marxa d'activitats docents i investigadores d'interés comú sobre la música, les arts escèniques, la ceràmica, el disseny i la conservació i restauració de béns culturals.  
  
Segona. Modalitats de col·laboració  
A fi de satisfer el contingut establit en la clàusula anterior, ambdós parts es comprometen, en la mesura dels mitjans dels quals puguen disposar, i d'acord amb les normes de cada institució, a:  
a) El foment de la col·laboració entre les dos entitats en projectes formatius d'interés comú en l'àmbit de les ensenyances de la música, dansa, art dramàtic, conservació i restauració de béns culturals, estudis superiors de disseny i estudis superiors d'arts plàstiques, entre els quals s'inclouen els estudis superiors de ceràmica i els estudis superiors del vidre.   
b) El foment de la col·laboració entre les dos entitats per a desenrotllar projectes d'investigació d'interés comú en els àmbits propis de cada entitat.  
c) El foment de la col·laboració entre ambdós institucions per a facilitar la valoració i la transferència del coneixement artístic al servici de la cultura i el desenrotllament econòmic en qualsevol àmbit geogràfic, principalment a la Comunitat Valenciana.   
d) El foment de la col·laboració que permeta l'accés als recursos i instal·lacions entre ambdós institucions.   
e) L'organització conjunta d'activitats d'extensió cultural.  
f) L'organització de qualsevol altra activitat que, en l'àmbit de les seues competències, ambdós parts acorden per ser de mutu interés.  
  
Tercera. Regulació de convenis específics  
Per al desenrotllament del present conveni marc, les parts firmants subscriuran convenis específics elaborats de comú acord, en els quals es concretaran l'objecte de la col·laboració, el pla de treball, els participants i el finançament.  
Quan resulte pertinent, per a l'anàlisi i seguiment de cada actuació desenrotllada per mitjà de conveni específic, es crearà una comissió mixta de seguiment integrada per membres d'ambdós institucions en el mateix nombre.  
  
Quarta. Difusió i publicitat  
En totes les activitats, projectes i resultats objecte d'este conveni serà obligatori incloure i citar clarament les institucions firmants.  
  
  
Quinta. Comunicacions  
Tot avís, sol·licitud o comunicació que les parts hagen de dirigir-se en virtut del present conveni marc s'efectuarà per escrit, pels mitjans que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es considerarà realitzat des del moment que el document corresponent s'entregue al destinatari en les seues respectives seus.  
Sexta. Duració  
El present conveni marc serà efectiu des de la data que es firme i tindrà vigència de tres anys, sent prorrogable per períodes de la mateixa duració mitjançant un acord exprés de les parts, sempre que es tinga l'informe favorable dels òrgans corresponents.  
  
Sèptima. Modificació  
Les parts podran modificar el present acord marc en qualsevol moment per acord exprés de les parts firmants.  
  
Octava. Regla de no-gasto  
L'aplicació i execució d'este conveni, incloent-s'hi a este efecte tots els actes jurídics que puguen dictar-se en el seu desplegament o execució, no podrà tindre cap incidència en la dotació de tots i cadascun dels capítols de gasto assignada a la Conselleria d'Educació, Formació i Ocupació, i en tot cas haurà de ser atesa amb els mitjans personals i materials de la conselleria competent per raó de la matèria.  
  
Novena. Resolució  
Qualsevol de les dos parts podrà resoldre el present conveni marc quan la part contrària incomplisca greument o de forma reiterada les seues obligacions arreplegades en les clàusules del conveni, o quan una d'elles manifeste expressament la seua voluntat de rescindir-lo en la seua totalitat, la qual cosa haurà de ser comunicat amb un preavís almenys de tres mesos. En tot cas, les accions ja iniciades hauran de continuar fins a la seua total finalització.  
  
Deu. Conflictes  
Les discrepàncies sorgides sobre la interpretació, desenrotllament, modificació, resolució i efectes que puguen derivar-se de l'aplicació del present conveni marc hauran de ser resoltes per la comissió mixta de seguiment a què es referix el conveni. Si no s'arriba a un acord, les qüestions litigioses seran de coneixement i competència de l'orde jurisdiccional contenciós administratiu de València.  
  
  
I perquè conste, i en prova de conformitat, firmen el present conveni marc per duplicat en el lloc i la data indicats en l'encapçalament.  
  
  
Presidenta de l'ISEACV: María José Català Verdet.  
  
Rector de la Universitat de València - Estudi General: Esteban Morcillo Sánchez.